መምህር፡ “በሉ ተማሪዎች ያመጣችሁትን አሸት ማርክ ስላልሞላሁ፣ ተስልፋችሁ እያስመዘገባችሁ ቢሮየ አስቀምጣችሁ ትሄዳላችሁ፡፡” ተማሪዎች በጣም ተናደዱ፡፡ እርቧቸዋል፡፡ ጎምዥተዋል፡፡ እንዳይበሉ፣ ማርክ ይቀንስባቸዋል፡፡ ከዚያም አንዳንዶች የጓደኞቻቸውን መብላት ጀመሩና ጠብ ተፈጠረ፡፡ መምህሩም የተጣሉትን ተቆጥተው፣ የመጣውን እሸት ተማሪዎች ለእጅ ስራ ትምህርት ብለው በሰሩት ቅርጫት ላይ ካስከመሯቸው በኋላ “ማርኩን ሞልቸ ነገ አሳያችኋለሁ” ብለው አሰናበቷቸው፡፡ ከዚያም መምህራን እሸቱን እየጠበሱና እየቆሉ ለአንድ ሳምንት እንትን በእንትን (ቃሉ አይነኬ ነው፣ ነቄ ያለ ይወቀው) ሁነው በድግስ ሰነበቱ፡፡ መምህሩም ማርኩን ከአምስት ብቻ ያዙት፡፡ የዛሬ ተማሪ አምጣ ቢባል ያመጣ ይሆን? ደግ ዘመን፡፡ ከተማሪው ተርፎ ለመምህሩ የሚሆንስ እሸትስ አለ ብላችሁ ነው?
